钦定古今图书集成/明伦汇编/氏族典/第429卷 > 赵赞
## 钦定古今图书集成/明伦汇编/氏族典/第429卷 > 赵赞

按《宋史赵赞传》：“赞，并州人，性险诐辩给，好言利害。隶
三司为走吏，补殿直，太宗颇任之，迁供奉官，专钩校
三司簿令。赞自选吏十数人为耳目，专伺中书、枢密
及三司事，乘闲白之，太宗以为忠，无他肠。为西京作
坊副使、度支都监。至道元年上元节，京城张灯，太宗
以上清宫成，临幸。赞邀其党数人，携妓乐登宫中玉
皇阁”，太宗大怒，配隶房州，赐死于路。